 **ใบความรู้การแต่งกาพย์ยานี๑๑**

 **กาพย์ยานี ๑๑**

๑. บท บทหนึ่งมี ๔ วรรค

|  |  |
| --- | --- |
|       วรรคที่หนึ่งเรียกวรรคสดับ | วรรคที่สองเรียกวรรครับ |
|       วรรคที่สามเรียกวรรครอง | วรรคที่สี่เรียกวรรคส่ง |

แบ่งเป็นวรรคแรก ๕ คำ วรรคหลัง ๖ คำ รวม ๑๑ คำ เรียก ยานี ๑๑

๒. สัมผัส
 ก. สัมผัสนอก หรือสัมผัสระหว่างวรรคอันเป็นสัมผัสบังคับ มีดังนี้
คำสุดท้ายของวรรคแรกวรรคที่หนึ่ง(วรรคสดับ)สัมผัสกับคำที่สามของวรรคหลัง วรรคที่สอง (วรรครับ)คำสุดท้ายของวรรคที่สอง(วรรครับ)สัมผัสกับคำสุดท้ายของวรรคที่สาม(วรรครอง)
(ดูแผนผังและยกตัวอย่าง)
ถ้าจะแต่งบทต่อไปต้องมีสัมผัสระหว่างบท
สัมผัสระหว่างบท ของกาพย์ยานี คือ
 คำสุดท้ายของวรรคสี่ (วรรคส่ง) เป็นคำส่งสัมผัสบังคับให้บทต่อไปต้องรับสัมผัสที่คำ
สุดท้ายของวรรคสอง (วรรครับ) ดังตัวอย่าง

ตัวอย่างกาพย์ยานี๑๑

พฤษภกาสร            อีกกุญชรอันปลดปลง
โททนต์เสน่งคง                สำคัญหมายในกายมี

นรชาติวางวาย                มลายสิ้นทั้งอินทรีย์
สถิตทั่วแต่ชั่วดี                ประดับไว้ในโลกา

========

สิบเอ็ดบอกความนัย หนึ่งบาทไซร้ของ**พยางค์**

วรรคหน้าอย่าเลือน**ราง** จำนวนห้าพาจด***จำ***
หกพยางค์ในวรรคหลัง ตามแบบตั้งเจ้าลอง***ทำ***
สัมผัสตามชี้***นำ*** โยงเส้นหมายให้เจ้า***ดู***
สุดท้ายของวรรคหนึ่ง สัมผัสตรึงสามนะ**หนู**
หกห้าโยงเป็น**คู่** เร่งเรียนรู้สร้างผลงาน

 **อ.ภาทิพ ศรีสุทธิ์**

 **ตัวอย่างกาพย์ยานี**
 ขึ้นกกตกทุกข์ยาก             แสนลำบากจากเวียงชัย
มันเผือกเลือกเผาไฟ           กินผลไม้ได้เป็นแรง
รอนรอนอ่อนอัสดง             พระสุริยงเย็นยอแสง
ช่วงดังน้ำครั่งแดง               แฝงเมฆเขาเงาเมรุธร

 **" กาพย์ยานี ๑๑ วันแม่ "**
 สองมือเลี้ยงลูกมา หวังแค่ว่าเป็นคนดี
สองมือที่คอยตี อยากให้ดีอยากให้จำ
สองมือที่ส่งเสีย ให้ได้เรียนมีงานทำ
สองมือที่เฝ้าค้ำ ลูกจะจำจะใส่ใจ
รักแม่เท่ากับฟ้า รักยิ่งกว่าการบินไทย
รักแม่สุดหัวใจ ไม่มีใครมาเทียบได้
รักแม่กว่าชีวิต ไม่เคยคิดจะเปลี่ยนใจ
รักแม่กว่าใครๆ ทั้งหัวใจมอบให้แม่
**กาพย์ยานี๑๑**
 เสียงเห่ไกวเปลกล่อม    รวมหล่อหลอมสัมพันธ์ถวิลน้ำนมประสมริน              ให้ตัวน้อยค่อยเติบโต
มือแม่จะป้องภัย               หน้าไหนไหนที่เขื่องโข
หากเขาด่าเจ้าโง่               ก็เหมือนมาด่าตัวแม่
ลูกเอยจงก้าวหน้า             กล้าฝันฝ่าทุกกระแส
เขาด่าเก็บมาแล                ดูให้เห็นเป็นจริงหรือ
วันนี้ยังมีแม่                       หญิงแก่แก่ที่ไร้ชื่อ
ปั้นเจ้ามากับมือ                  จงยึดถือแต่ความดี
**ชาญ พิริยะอนันตชัย**
 หยดหนึ่งน้ำนมแม่          ช่างแน่แท้สิ่งใดปาน
ลูกนั้นสุดสงสาร                   ทรมานแม่ก็ทน
ความรักที่แม่ให้             เปรียบดั่งได้สายน้ำชล
ชื่นฉ่ำดวงกมล                     เติบโตจนสง่างาม

ที่มา nwk26316

ยาหนึ่งแก้นิ่วนั้น   อันปวดท้องน้อย
เยี่ยวกะปริบกะปรอย   ขัดแค้นหน่วงอยู่หน้าเหน่า
   ตัวยามิมากมาย   จงจำหมายท่านให้เอา
มีรากของกะเพรา   ชุมเห็ดรากกำจาย
   เบญจผักเสี้ยนนั้น   มีห้าพันธุ์เอาทั้งหลาย
อีกอย่างสิ่งสุดท้าย   รากฟักข้าวเอาเท่ากัน
   ต้มรินกินแต่น้ำ   เย็นอุ่นซ้ำจำไว้มั่น
สามวันถึงห้าวัน   นิ่วละลายจะหายดี

 (คัดมาจากแดนคนธรรพ์  ธนุ  เสนสิงห์)

           ข้อมูลตัวยา สรรพคุณ วิธีใช้ จากตำรายาศิลาจารึกวัดโพธิ์

 กีฬามีประโยชน์   ไม่มีโทษและพิษภัย
เล่นแล้วจะสุขใจ       ได้ร่างกายที่แข็งแรง
กีฬามีมากมาย         มีหลากหลายไม่พลิกแพลง
เมื่อเล่นและแสดง  จะแข็งแกร่งแรงมากมี

     ๑. หลังจากกิจกรรมนักเรียนอ่านออกเสียงและท่องจำ  บทที่มีลีลาจังหวะการเล่นเสียง เช่น

           ดูหนูสู่รูงู                งูสุดสู้หนูสู้งู

       หนูงูสู้ดูอยู่                 รูปงูทู่หนูมูทู ฯ
          ดูงูขู่ฝุดฝู้               พรูพรู

         หนูสู่รูงูงู                สุดสู้

        งูสู้หนูหนูสู้              งูอยู่

        หนูรู้งูงูรู้                 รูปทู้มูทู ฯ

             **ตัวอย่างผลงานนักเรียนปี ๕๑   กาพย์ยานี ๑๑**

                           ใยไหมไปไล่ไก่             ไก่ไม่ไปไหนไกลไกล

                   ไก่ไข่ให้ใยไหม                      ใยไหมไม่ไล่ไก่ไป

                          ตาสามาหาอา                 จะพาป้ามาศาลา

                  ย่าขามาหาน้า                         ปะตาสากะ ป้าอา

                         มีมี่ชี้ซีดี                            ที่ซีรี่มีดีดี

                  พี่วีมิมีหวี                                  พี่รี่ชี้ที่หวีหวี

                                                   ฯลฯ

**ตัวอย่างกาพย์ยานี 11** (2)

 โลกมนุษย์สุดซึ้ง               เราควรพึงสังวรณ์ไว้
สิ่งใดที่ผ่านไป                   ควรทำใจไม่จดจำ

ในวันทุกวันนี้                     จากคำที่จำนรรจา
หลอกลวงด้วยมายา           อนิจจาน่าเศร้าใจ
พูดคำก็กลับกลอก               ทั้งหลอนหลอกและเหลวไหล
สอพลอส่อเสียดไป             ใส่ไคร้ให้ไม่กลัวกรรม
ความดีควรทำบ้าง             เวลาว่างก็ทำธรรม
ศีลห้าน่าจะนำ                   มาปฏิบัติขัดจิตใจ
เมืองไทยจะน่าอยู่               เพราะทุกผู้รู้จักให้
โอ้ฉันนั้นหวังไว้                 ว่าคนไทยเข้าใจดี

 *ประพันธ์โดย น้ำใจ ใจดี*